[{"text_idx": "#000002", "text": "Giorgio Canuto naskig\u0302is jaron 1897 en la itala urbo Torino, kaj mortis en 1960. Li interesig\u0302is pri la internacia lingvo ek de 1925, kaj tre baldau\u0306 okupis la respondecan postenon je vic-prezidanto de Itala Esperanto-Federacio (IEF), kiam li estis nur 31-jara. Li tre aktive agadis por la disvastigo en Italujo de la lingvo esperanto: per instruado, per radio-kurso (Torino), per organizadaj taskoj en grupoj kaj per nombraj prelegoj kaj propagandaj artikoloj."}, {"text_idx": "#000003", "text": "En 1932, en Parizo, li estis membro de la reorganiza komitato de Universala Esperanto-Asocio (UEA), kaj estis elektita Prezidanto de UEA de 1956 g\u0302is 1960. Li mortis dum la ofico. C\u0302e UEA oni starigis Fondaj\u0302o-n Canuto por lin rememori. Tiu Fondaj\u0302o permesas UEA-membrecon al homoj kiuj vivas en ekonomie malfortaj landoj."}, {"text_idx": "#000004", "text": "Profesie li estis docento pri jurmedicino, sed ne nur. Tre sperta pri juraj demandoj, li estis ankau\u0306 nekrospiisto kaj lerta en jurmedicina patologio, kaj laboris kiel kompetentulo kaj eminenta ekspertizisto en tribunaloj. Unue li laboris kiel helpanto en sia naskig\u0302urbo Torino (kie li doktorig\u0302is en Medicino kaj jurisprudenco) kaj, post tre gravaj instruad-postenoj en italaj urboj Perugia kaj Parma, dum periodo 1950 -1956 li estis universitata rektora mos\u0302to c\u0302e la Universitato de Parma. Lia nivelo de sciencaj konoj estis altaj kaj tre s\u0302atataj: instruade, jure, kaj medicine. Ek de jaro 2010 en Universitato de itala urbo Parma, por lin rememori, oni proklamas konkurson al li titolita, por premii la plej bonan doktorig\u0302an tezon pri interlingvistiko kaj esperantologio kiu estis pridiskutita en iu itala universitato dum la antau\u0306aj tri jaroj akademiaj. (Por la akademia jaro 2017-2018 legu plue c\u0302i tie: )"}, {"text_idx": "#000005", "text": "Ankau\u0306 internacie, okaze de esperantaj kongresoj au\u0306 seminarioj, li prelegis pri sia jurmedicina fako, kaj liaj paroladoj en esperanto ricevis c\u0302iam entuziasmigajn aplau\u0306dojn. Krome, li verkis artikolojn kaj sciencajn studojn en Internacia Medicina Revuo kaj Scienca Revuo."}, {"text_idx": "#000006", "text": "La koverto de unu el la multnombraj represoj de lia manlibro pri Jur-medicino kaj Jur-asekuro, verkita en la itala kune kun Sergio Tovo, kaj utiligita c\u0302e Universitatoj ec\u0302 multempe post lia morto."}, {"text_idx": "#000008", "text": "Appassionata di esperanto e grafologia, materie indipendenti, ricostruisco la storia dell'esperanto attraverso l'analisi grafologica delle scritture di diversi pionieri esperantisti\nMostra tutti gli articoli di pionirojdeesperanto"}, {"text_idx": "#000017", "text": "Widget di testo della barra laterale"}]